2015 yilning 14 avgust kuni O‘zbekiston Respublikasi Tashqi ishlar vaziri Abdulaziz Komilov Amerika Qo‘shma Shtatlarining favqulodda va muxtor elchisi Pamela Leora Spratlenni qabul qildi. Suhbat chog‘ida O‘zbekiston-AQSh munosabatlarining ba’zi masalalari, jumladan bo‘lajak qo‘shma tadbirlar kun tartibi va muddatlari yuzasidan fikr almashildi. Uchrashuv davomida xalqaro va mintaqaviy masalalarga alohida e’tibor berildi.